cyanic-selkie/wikianc huggingface dataset:
Keritty kaunotar
Juoni
Näytelmä sijoittuu korinttilaiselle kadulle. Vasemmalla on Pataikoksen, keskellä Polemonin ja oikealla Myrrhinen talo. Komedian päähenkilöt ovat Polemon, korinttilainen palkkasotilas, sekä tämän jalkavaimo (pallakē) Glykera. Polemon pahoinpitelee Glykeraa, mikä käynnistää tapahtumasarjan, joka johtaa siihen, että Glykera löytää oikean isänsä ja voi tehdä sovinnon Polemonin kanssa ja mennä tämän kanssa naimisiin.
Evon virkistyskalastusalue
Kalalajit
Kalastusalueella esiintyy kirjolohia, taimenia ja siikoja. Ahvenien ja haukien lisäksi on järvissä myös mateita. Niemisjärvillä voi kalastaa ympärivuotisesti, mutta Vähä-Koukkujärvellä vain toukokuusta lokakuuhun. Syväjärvelle pätevät eri luvat kuin Niemisjärville.
Ylinen Niemisjärvi
thumb|Ylinen Niemisjärvi etelästä nähtynä Ylinen Niemisjärvi sijaitsee 141,4 metrin korkeudella merenpinnasta. Sinne pääsee Ruuhijärventietä pitkin kääntymällä Niemisjärventielle länsiluoteeseen Ison Ruuhijärven kohdalta niin kuin Aliselle Niemisjärvellekin, mutta Niemisjärventieltä on käännyttävä ennen Alista Niemisjärvelä luoteeseen. Ylisen Niemisjärven niemessäon Ylinen laavu. Ylinen Niemisjärvi on osoitettu enintään 12-vuotiaiden kalastusalueeksi. Järveä kiertää kolme- ja nelilankkuinen pitkospuu, joka päättyy eteläosan olevassa kärjessä kahteen teräsputkeen, joiden yläosaa ei ole laudoitettu sillaksi. Järven rannalla on halkovaja ja tulentekopaikka sekä laiturimaisia lavoja, joilta voi kalastaa.
Tearstained
Tearstained on suomalaisen goottimetalliyhtye Charonin vuonna 2000 julkaistu studioalbumi. Se on yhtyeen toinen albumi. Albumi nauhoitettiin BRR-Studiolla Raahessa marraskuussa vuonna 1999. Albumin miksasi Mikko Karmila Finnvox-studiolla joulukuussa 1999 Levyn julkaisi suomessa Spinefarm Records.
Finland Ice Marathon
Maratonluistelu Suomeen
Maratonluistelumatkoiksi kutsutaan luistelumatkoja, jotka ovat pidempiä kuin pisin kilpailtava pikaluistelumatka 10 000 m. Maratonluistelu tuli Suomeen vuonna 1976 Hollannin kanaaleissa järjestettyjen Elfstedentocht-kilpailujen muututtua epävarmoiksi, kanaalit eivät jäätyneet joka vuosi. Tapahtuman ideoivat MEK ja Finnair jotka perustivat Finse Meren Marathon (Suomen Järvimaraton) -yhdistyksen, joka järjesti tapahtuman Suomeen. Tapahtuman hollantilaisen oman kansallisen kilpailun nimeksi tuli Alternative Elfstedentocht.
1992–2008
thumb|250px|Finland Ice Marathon 2006, koululaispäivä. 1992 alkaen kilpailun järjesti Kuopiossa KuLS. Vuoden 2008 kilpailun jälkeen seura siirsi järjestelyvastuun pois, resurssipulan, kisaväsymyksen ja taloudellisen kannattamattomuuden vuoksi. Tapahtuman show-puoli väheni ja keskityttiin enemmän itse lajiin. Tätä kautta se laajeni koululaisluisteluun, joka vetää paikalle 5000–7500 koululaista.
Alinen Niemisjärvi
Alinen Niemisjärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu.
Välitystuomio
Välitystuomio voi viitata seuraaviin:
Laji
Biologinen lajikäsite
Biologisen lajikäsityksen etu on, että se pyrkii tunnistamaan sellaisia yksiköitä, jotka eivät ole vain ihmisen mielikuvituksen tuotetta, vaan joilla on todellista biologista merkitystä. Ongelmana on, että biologista lajikäsitystä on usein vaikea soveltaa käytäntöön. Läheskään aina ei ole mahdollista selvittää, voivatko eri populaatioihin kuuluvat yksilöt lisääntyä keskenään. Tämä on tilanne esimerkiksi silloin, kun populaatiot elävät eri maantieteellisillä alueilla, eivätkä niihin kuuluvat yksilöt koskaan kohtaa luonnossa. Maantieteellinen leviämiseste voi estää risteytymisen sellaisten populaatioiden välillä, jotka pystyisivät lisääntymään keskenään, jos ne tuotaisiin keinotekoisesti vierekkäin. Myös fossiilisten (sukupuuttoon kuolleiden) lajien risteytymiskyvyn selvittäminen on mahdotonta. Biologinen lajikäsitys ei sovellu lainkaan sellaisten eliöiden luokitteluun, jotka lisääntyvät vain suvuttomasti. Tällaisia ovat esimerkiksi bakteerit.
Keskinen Niemisjärvi
Maantietoa
Järven pinta-ala on 1,7 hehtaaria. Se on 200 metriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 550 metriä. Alisen Niemisjärven rannassa oleva tupa näkyy Keskiseen Niemisjärveen. Järven pohjois- ja länsirannassa kulkee pitkospuut.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kuivatusojat pieneltä suolta ja siihen laskee Yliseltä Niemisjärveltä vedet salmea pitkin ja ne poistuvat järvestä Aliseen Niemisjärveen kaivantoa myöten.
Rikke Møller Pedersen
Møller Pedersen saavutti Rio de Janeiron olympialaisissa 2016 pronssia 4 × 100 metrin sekauintiviestissä. 200 metrin rintauinnissa hän oli kahdeksas. Lontoon olympialaisissa 2012 hän sijoittui 200 metrin rintauinnissa neljänneksi ja 100 metrillä kahdeksanneksi. Møller Pedersen voitti lyhyiden ratojen maailmanmestaruuden 200 metrin rintauinnissa Istanbulissa 2012 ajalla 2.16,08. Hän on voittanut lyhyillä radoilla kolme sekauintiviestin maailmanmestaruutta sekä saavuttanut kolme MM-pronssia rintauintimatkoilla. Pitkän radan EM-kilpailuissa hän on saanut neljä kultamitalia, kaksi hopeaa ja yhden pronssin, lyhyen radan EM-kilpailuissa kahdeksan kulta- ja viisi hopeamitalia.
Mark Geiger
Ura jalkapallotuomarina
Ensimmäistä kertaa Geiger kokeili tuomaroimista 14-vuotiaana vuonna 1988. Hän on tuominnut pelejä Major League Soccerissa vuodesta 2004 asti. Hän tuomaroi alle 20-vuotiaiden CONCACAF Gold Cupin finaalin vuonna 2011. Samana vuonna hänet valittiin tuomariksi saman ikäluokan MM-kisoihin Kolumbiaan. Näissäkin kisoissa Geiger sai kunnian tuomaroida finaalissa, ollen ensimmäinen amerikkalainen, joka tuomaroi miesten MM-finaalin. Vuonna 2012 hänet valittiin tuomaroimaan olympialaisiin Lontoohon. Näissä kisoissa Geiger tuomaroi yhden puolivälierän. 2013 hän oli CONCACAFin edustaja seurojen MM-kilpailuissa. Geiger valittiin myös MM-kisoihin 2014 Brasiliaan tuomariksi, jossa hän teki debyyttinsä alkulohkon ottelussa Kolumbia-Kreikka Belo Horizontessa.
FC Vaajakoski
FC Vaajakosken salibandytoiminta
Vuonna 2016 Suomen salibandymaajoukkue voitti maailmanmestaruuden Latviassa pelatuissa kisoissa. Joukkueessa oli runsaasti vaajakoskelaistaustaisia pelaajia sekä toimihenkilöitä. FCV:ssä uransa aloittaneista mukana olivat Jonne Junkkarinen sekä Joonas Pylsy.
Bellamyn tervehdys
Bellamyn tervehdys on Yhdysvalloissa vuosina 1892–1942 käytössä ollut tervehdys, jota käytettiin ennen muuta Yhdysvaltain lipun tervehtimiseen nk. lippuvalan yhteydessä. Tervehdys on saanut nimensä Francis Bellamyn (1855–1931) mukaan, joka otti sen osaksi lippuvalaansa vuonna 1892. Hänen alkuperäisen ohjeensa mukaan lippua tervehdittiin ensin sotilaallisesti nostamalla oikea käsi kämmenpuoli alaspäin otsalle, ja kun valassa mainittiin sana ”lippu”, oikea käsi nostettiin suoraksi yläviistoon, kämmenpuoli ylöspäin. Bellamyn mukaan tämä ele korosti iloa ja ylpeyttä, jonka vapauden symbolin, Yhdysvaltain lipun, tuli herättää katsojissa.
1920-luvulla Italian fasistit ottivat käyttöön nk. roomalaisen tervehdyksen, jonka Saksan kansallissosialistit pian omaksuivat itselleen nimellä Hitler-tervehdys tai saksalainen tervehdys. Tämä erosi vain vähän Bellamyn tervehdyksestä, lähinnä siten, että kämmenen asento oli erilainen (tässäkin suhteessa Bellamyn tervehdyksesta oli useita muunnoksia). Lisäksi Bellamyn tervehdys on määritelty nimenomaan lipun tervehtimisen yhteyteen, kun taas roomalainen ja saksalainen tervehdys olivat yleisesti käytössä tervehdyksinä. Tästä huolimatta monet yhdysvaltalaiset pitivät kiusallisena, että Yhdysvaltain luokkahuoneissa koululaiset tervehtivät maan lippua tavalla, joka oli lähes identtinen Italian fasistien tai Saksan kansallissosialistien tervehdyksen kanssa.
Häpykieli
Anatomia
Paisuvaiskudokset muuttuvat ihon sisällä kahdeksi haaraksi, jotka kiinnittyvät häpyluun ja istuinluun haaraan. Ne ovat pituudeltaan 5–9 senttimetriä, joten häpykieli voi olla kokonaispituudeltaan yli 13 senttimetriä.
Häpykielen on todettu kasvavan 20 prosenttia suuremmaksi kuukautiskierron toisen viikon aikana.
Studio Kekkonen
Studio Kekkonen on vuonna 2006 perustettu äänitysstudio Helsingin Vallilassa. Omistajat ja pääkäyttäjät ovat Mikko Raita, Janne Riionheimo ja Julius Mauranen.
Kereulidi
Bacillus cereus -bakteerit tuottavat kereulidia kereulidisyntetaasilla, joka on ei-ribosomaalinen peptidisyntetaasi. B. cereus on yleistermi, johon luetaan useita bakteereita. Ryhmään kuuluvia kereulidia tuottavia bakteereita ovat ainakin Bacillus cereus sensu stricto ja Bacillus weihenstephanensis. B. cereus -ryhmään luetaan myös pernarutosta tunnetumpi Bacillus anthracis.
Mekanismi
Kereulidi on lisäksi ionofori. Se kuljettaa yhdenarvoisia kationeja, eritoten kaliumioneita, solukalvojen ja soluelinten kalvojen läpi muun muassa mitokondrioissa. Tämä estää ionipitoisuuserojen muodostumista biologisten kalvojen eri puolin. Mitokondrioissa tämä estää niiden elintärkeää ATP:n tuottoa ja muita toimintoja. Ionoforinen vaikutus tappaa soluja ja johtaa kereulidin hengenvaarallisiin vaikutuksiin.
Kilpi (Menandros)
Juoni
Näytelmä sijoittuu Ateenaan kahden talon edustalle. Vasemmanpuoleinen talo kuuluu Smikrineelle ja oikeanpuoleinen tämän nuoremmalle veljelle Khairestratokselle. Heidän jo edesmenneen vanhemman veljensä pojan Kleostratoksen uskollinen aseenkantajaorja Daos palaa sotaretkeltä Vähästä-Aasiasta isäntänsä kilven kanssa. Hän uskoo palkkasotilaana toimineen Kleostratoksen kuolleen taistelussa Ksanthos-joella. (Viivästetyssä prologissa Tykhe eli Onnetar kuitenkin kertoo yleisölle, että Daos on erehtynyt.) Kleostratoksen ahne setä Smikrines haluaa saada itselleen kuolleeksi luulemansa veljenpoikansa suuren sotasaaliin, jonka Daos on myös tuonut mukanaan. Siksi Smikrines ilmoittaa naivansa Kleostratoksen perijän, tämän sisaren. Tässä hän hyödyntää ateenalaista lakia, joka määrää vanhimman miespuolisen sukulaisen naimaan orvoksi jääneen perijättären (epiklēros). Khaireas, Smikrineen nuoremman veljen Khairestratoksen poikapuoli, järkyttyy tästä, sillä Kleostratoksen sisar oli kihlattu hänelle.
Kleostratos, joka olikin elossa ja vain joutunut vangiksi, palaa kotiin. Kaikki päättyy onnellisesti rakastavaisten kannalta: Kleostratos nai Khairestratoksen tyttären ja Khaireas Kleostratoksen sisaren. Näytelmän loppu on kadonnut, mutta se on mitä todennäköisimmin sisältänyt ahneen Smikrineen lopullisen tappion ja nöyryyttämisen.
Välitystuomio (Menandros)
Juoni
Ennen pitkää paljastuu kuitenkin, että Pamfilen synnyttämä lapsi onkin todellisuudessa Kharisioksen lapsi. Kharisios oli nimittäin maannut väkisin erään nuoren neidon ollessaan humalassa Tauropolia-juhlassa neljä kuukautta ennen häitään. Tämä neito oli Pamfile. Koska tuolloin oli ollut pimeää, kumpikaan ei tunnistanut toisiaan myöhemmin.
Näytöksessä kaksi suoritetaan komedialle nimen antanut ”välitystuomio”, joka koskee hylättyä vauvaa. Sen olivat löytäneet metsästä orjat Syros ja Daos, jotka kiistelevät lapsen mukana löytyneistä helyistä. Korut ovat Daoksella, kun taas lasta kantaa Syroksen vaimo. Heitä vastaan tulee Smikrines, Pamfilen äreä vanha isä. Hän on menossa Kharisioksen luokse valittamaan tämän käytöksestä; ei kuitenkaan siitä, että tämä on palkannut prostituoidun, vaan siitä, että Habrotonon on niin kallis, että Kharisios tuhlaa tähän kaikki myötäjäisensä. Daos ja Syros kääntyvät Smikrineen puoleen, jotta tämä voisi toimia puolueettomana tuomarina sen suhteen, kummalla heistä olisi oikeus vauvaan ja helyihin.
Sebastian Strandberg
Maajoukkueura
Strandberg on pelannut Ruotsin A-maajoukkueessa yhden ottelun tehden yhden syöttöpisteen. Hän teki A-maajoukkuedebyyttinsä Beijer Hockey Gamesin päätösottelussa 9. helmikuuta 2020 Tukholman Globenissa Suomea vastaan. Hänet merkittiin Ruotsin kolmossentteriksi laidoilleen Daniel Zaar ja Leon Bristedt. Strandberg sai ottelussa syöttöpisteen oltuaan kakkossyöttäjänä Daniel Zaarin tekemään maaliin. Hänestä tuli kaikkien aikojen ensimmäinen Visingsön saarella syntynyt Ruotsin A-maajoukkuepelaaja.
Aung San Suu Kyi
Elämäkerta
NLD-puolue elätteli toiveita vapauttamisesta, kun Aung San Suu Kyi sai toukokuussa 2006 tavata ensi kertaa kahteen vuoteen ulkomaiden edustajan, YK:n apulaispääsihteerin Ibrahim Gambarin. Myanmarin sotilasjuntta kuitenkin pidensi viikkoa myöhemmin oppositiojohtaja Aung San Suu Kyin kotiarestia vuodella.
Vankeudessa
Myanmar armahtaa vankeja buddhalaisille tärkeinä päivinä ja kesällä 2023 samaan aikaan 7 000:n muun tuomitun armahduksen kanssa osa Suu Kyin tuomioista kumottiin ja hänen vankeusajastaan vähennettiin kuusi vuotta.
Immelmannin käännös
Historiallinen ilmataisteluliike
thumb|left|Historiallinen immelmann kuvattuna lento-ohjekirjassa vuodelta 1918. Alun perin Immelmannin käännökseksi kutsuttiin erilaista liikettä kuin nykyään. Historiallinen immelmann oli pystykäännös, jossa lentäjä ensin syöksyi viholliskoneen kimppuun ja veti sen jälkeen koneen ylös. Kun kone oli lähes pysähtynyt, lentäjä käänsi koneen ympäri sivuperäsimellä ja syöksyi uudestaan vihollisen kimppuun.
Nykyaikainen taitolentoliike
thumb|Nykyaikaisen immelmannin vaiheet: 1 = vaakalentoa 2 = puolisilmukka 3 = 180°:een pyörähdys, jonka jälkeen normaali vaakalento jatkuu Nykyään nimeä immelmann käytetään liikesarjasta, jossa lentokoneen kulkusuunta muuttuu nopeasti 180 astetta eli tehdään paluu tulosuuntaan. Liikkeessä tehdään puolisilmukka, jonka laella kone oikaistaan eli käännetään oikeinpäin. Liikkeen alussa lentäjä vetää koneen ylös kuten normaaliin silmukkaan lähtiessä. Kun kone on ylösalaisin silmukan korkeimmassa kohdassa, lentäjä pyöräyttää koneen taas oikein päin ja jatkaa lentoa suoraan. Liikkeessä tapahtuu siis oikeastaan kaksi 180 asteen käännöstä: puolisilmukan jälkeen kone pyörähtää pituusakselinsa ympäri eli lentäjä oikaisee koneen ja se palaa tulosuuntaansa. Immelmanniin kuuluu jyrkkä nousu, joka hidastaa konetta merkittävästi, joten tätä liikettä, tai muita vastaavia ei kannata käyttää puolustautumiseen.
Denaturointi
Muita tyypillisiä denaturointiaineita ovat 2-propanoli, metyylietyyliketoni, metyyli-isobutyyliketoni, asetoni ja denatonium (joka on kitkerin tunnettu aine) sekä pyridiini.
thumb|Violetiksi värjättyä denaturoitua spriitä Denaturointiaineiden tislaus on tehty vaikeaksi käyttämällä aineita, joiden kiehumispiste on lähellä etanolin (78,37 °C) kiehumispistettä. Metanolia on käytetty yleisesti, sen kiehumispiste on 64,7 °C ja lisäksi se on myrkyllistä. Metyylietyyliketoni on erityisen sopivaa, koska sen kiehumislämpötila on 79,64 °C.
Denaturoinnin tarkoitus
Denaturoinnin tarkoituksena on estää tällaisen alkoholin nauttiminen. Teollisuuskäyttöön suunnattu etanoli on tyypillisesti matalammin verotettua kuin juotavaksi tarkoitetut alkoholit. Matalampi hinta saattaisi ohjata ihmisiä väärinkäyttämään teollisuusspriitä, jos sitä ei olisi denaturoitu. Denaturointi tekee etanolista juomakelvottoman, mutta muuten aineen ominaisuuksien pitäisi pysyä ennallaan.
Unkarin Grand Prix 2019
Kilpailu
Toro Rosson Albon ja Daniil Kvjat kävivät kovaa taistelua keskenään kilpailun alussa ja he vaihtoivat myös sijoituksia keskenään, taistelu päättyi lopulta Kvjatin tullessa varikolle vaihtamaan kovemman rengasseoksen. Albon taisteli kilpailun loppupuolella Pérezin kanssa viimeisestä pistesijoituksesta, tilanne ratkesi Albonin ohittaessa Pérezin rikkoen samalla hänen autonsa jousituksen. Hülkenbergin auton asetukset jumiutuivat moottoria suojaavaan turvajärjestelmään, minkä seurauksena hän ei kyennyt taistelemaan pisteistä.
Bottaksen kilpailu meni pieleen ensimmäisen kierroksen lukkojarrutuksessa ja osumissaan Hamiltonin ja Leclercin autoihin, joiden seurauksena etusiipi rikkoutui ja hän joutui turvautumaan aikaiseen varikkokäyntiin sijoittuen lopulta kahdeksanneksi. Alfa Romeo Racingin Kimi Räikkönen taisteli pitkään kuudennesta sijasta Gaslya vastaan, ja pystyi pitämään Bottaksen takanaan sijoittuen seitsemänneksi.
Peter Knowles
Peter Knowles (s. 30. syyskuuta 1945) on entinen englantilainen jalkapalloilija. Hänen ammattilaisseuransa oli vuosina 1962–1970 Wolverhampton Wanderers FC. Hän jätti peliuransa kääntyessään Jehovan todistajaksi. Myös hänen vanhempi veljensä Cyril Knowles (1944–1991) oli jalkapalloilija.
Sam Lofquist
Maajoukkueura
Lofquist pelasi alle 18-vuotiaiden MM-kilpailuissa vuonna 2008, jolloin hän voitti pronssia. Lofquist edusti myös Yhdysvaltain A-maajoukkuetta Deutschland Cupissa vuonna 2015.
H-Band
H-Band tai H Band oli suomalainen yhtye, joka teki vuonna 1978 julkaistun albumin Taival Finnlevy-levymerkille. Levyn suosituin kappale oli ”Viis B kuuskuus”.
Efesoslainen kertomus
Efesoslainen kertomus eli Anthia ja Habrokomes  on Ksenofon Efesoslaisen kirjoittama antiikin kreikkalainen rakkausromaani.
Historia
Graham Andersonin mukaan on kuitenkin mahdollista, että tuntemamme teos on vain yksi antiikin aikana yleisesti tunnetun tarinan muunnelmista, eikä alkuperäisen tarinan suhdetta Ksenofonin teokseen ole helppo selvittää. On myös ehdotettu, että eron kirjojen määrässä selittäisi itasismi: lukusana (”viisi”) on saattanut muuttua käsikirjoituksessa vahingossa lukusanaksi  (”kymmenen”).
Kirja III
Hippothoos johtaa Habrokomeen pois Kilikiasta Kappadokian Mazakokseen. Siellä Hippothoos kertoo elämäntarinansa majatalossa. Hän syntyi merkittävään perheeseen Propontiin Perinthoksessa. Nuorena hän rakastui tulisesti toiseen nuorukaiseen nimeltään Hyperanthes. Rikas opettaja Aristomakhos Byzantionista kuitenkin iski myös silmänsä Hyperantheeseen, ja sai pojan isän antamaan luvan viedä poika Byzantioniin muka oppia saamaan. Hippothoos lähti lopulta itsekin Byzantioniin, livahti salaa Aristomakhoksen taloon, surmasi miehen tämän nukkuessa ja pakeni yhdessä Hyperantheen kanssa. He haaksirikkoutuivat Lesboksella, ja Hyperanthes hukkui. Haudattuaan rakastettunsa rannalle Hippothoos ryhtyi rosvoksi.
Rosemarie Whyte
Rosemarie Whyte (s. 8. syyskuuta 1986) on jamaikalainen yleisurheilija ja olympiamitalisti, joka kilpailee pikajuoksussa.
Whyte voitti 400 metrin Jamaikan-mestaruuden vuonna 2008. Hänen ennätyksensä 400 metrillä on 49,84 sekuntia, jonka hän juoksi Lontoossa 2011.
Syyrian suuri kapina
Kapina
Kapina levisi druusialueilta myös muiden kapinallisryhmien keskuuteen ja maaseudulta myös kaupunkeihin. Eri kapinallisryhmät muodostuivat usein yksittäisen alueen tai kaupunginosan asukkaista. Niitä johtivat usein osmanien armeijan entiset upseerit, joilla oli koulutusta sissisodankäynnistä. Jäseniä ryhmillä oli vaihdellen muutamasta kymmenestä useampaan sataan. Ne iskivät nopeasti ranskalaisia vastaan kadoten yhtä nopeasti paikalta. Eri ryhmien motiivit kapinoinnille vaihtelivat mandaattihallinno vastustamisesta tavalliseen maantierosvoiluun.
The Group
The Group perustettiin 23. syyskuuta 1977. Pekka Pohjola ja Vesa Aaltonen olivat jättäneet Made in Sweden -yhtyeen ja halusivat studiokeikkojen ja muiden pikkutöiden lisäksi jonkin pitkäaikaisemman projektin. Mukaan saatiin jazzpianistina tunnettu Olli Ahvenlahti ja kitaristi Nono Söderberg, joka kuitenkin pian jätti yhtyeen. The Group soitti instrumentaalimusiikkia, kuten Pohjolan sooloalbumeilta tuttuja kappaleita, mutta yritti etsiä kokoonpanoonsa myös laulusolistia.
Yhtyeen ainoaksi jääneen albumin äänitti Tom Vuori.
Anna Karolina Orzelska
Elämänvaiheita
August Väkevä ja Henriette Rénard tapasivat kun kuninkaan joukot piirittivät Varsovaa Suuressa Pohjan sodassa vuonna 1706. Varsova oli raunioina ja Puolan talous romahtanut kun Rénard synnytti tyttärensä. Äidin suhde hallitsijaan oli ohi ja Anna kasvoi köyhyydessä.
Rastor-instituutti
Palvelutarjonta
Rastor-instituutin palvelut on tarkoitettu sekä yrityksille että työikäisille aikuisille. Rastor-instituutti kehittää yritysten, järjestöjen ja muiden organisaatioiden henkilöstöä ja toteuttaa yrityksille räätälöityjä valmennuskokonaisuuksia. Se toimii yritysten yhteistyökumppanina myös rekrytointikoulutuksissa ja muutosturvatilanteissa. Työikäisten aikuisten koulutus- ja urapalveluita on tarjolla työssä käyville sekä uutta alaa tai työpaikkaa tavoitteleville.
Rastor-instituutti on myös oppisopimuskouluttaja ja järjestää Opetushallituksen virallisia ammatillisia tutkintoja.
Astrologia
Länsimainen astrologia
pienoiskuva|350px|Astrologinen tähtikartta hetkelle 1. tammikuuta 2000 klo 0.01 ([[Aikavyöhkyke|Eastern Time) New Yorkissa (40°42'51" pohjoista leveyttä, 74°00'23" läntistä pituutta). Ulkokehällä eläinradan merkit, sisempänä olevat sektorit vastaavat huoneita, joihin on sijoitettu Auringon, Kuun ja planeettojen symbolit.]] Länsimaisen astrologian keskeisimpiin oppeihin kuuluu Eläinradan jako kahteentoista yhtä suureen merkkiin. Eläinrata on se alue tähtitaivaalla, jossa Aurinko ja myös planeetat eri vuodenaikoina näkyvät. Merkit ovat 30 asteen sektoreita Eläinradalla, ja aurinko on vuosittain noin kuukauden kussakin niitä. Planeetat sen sijaan ovat samanakin vuodenaikana eri vuosina eri merkeissä. Merkit ovat saaneet nimensä tähdistöjen mukaan, joita ne alkujaan suunnilleen vastasivat. Astrologinen tarkastelutapa aloittaa vuoden kevätpäiväntasauksesta, joka on yleensä 21. maaliskuuta. Eläinradan merkit ovat kevättasauspisteestä lukien (päivämäärät osoittavat, milloin aurinko saapuu kuhunkin merkkiin): 21.3. Oinas, 21.4. Härkä, 22.5. Kaksoset, 22.6. Rapu,23.7 Leijona, 24.8. Neitsyt, 25.9. Vaaka, 24.10. Skorpioni, 23.11. Jousimies, 22.12. Kauris, 21.1. Vesimies ja 19.2. Kalat. Aurinko saapuu siis Oinaan merkkiin kevätpäiväntasauksena, Ravun merkkiin kesäpäivänseisauksena juhannuksen aikoihin, vaa’an merkkiin syyspäiväntasauksena ja Kauriin merkkiin talvipäivänseisauksena vähän ennen joulua.
Albert Kerttula
Ura
Kerttula oli ulkonaisesti ryhdikäs. Hänen näyttelijänlaatunsa oli jossain määrin pateettinen ja puhetyylinsä staccato-puhetta, joten hän ei soveltunut rakastajanosiin. Monipuolisuutensa ja tunnollisen työskentelynsä ansiosta Kerttula oli suosittu ja käytetty näyttelijä. Hänen muistinsa heikkeni varhain ja hänen olemuksensa muuttui "lystikkään ukkomaiseksi" jo ennen 50 vuoden ikää. Maaseututeatterin johtokunta ei tarjonnut Kerttulalle välikirjaa enää keväällä 1912, minkä jälkeen tämä jätti näyttelijän uransa.
Teatterista lähdettyään Kerttula osti Savonlinnasta matkustajakoti Sataman. Hän oli välillä pari vuotta pois Savonlinnasta mutta palasi sinne takaisin ja osti saunalaitoksen, jonka hän omisti kuolemaansa saakka.
Barrett Firearms Manufacturing
XM500
(valmistus lopetettu)
Lasse Peltonen
Lasse Peltosen poika on Seinäjoen kaupunginorkesterin sellisti Jussi Peltonen ja pojanpoika sellisti Samuli Peltonen.
Sumraus
Sumraamalla maalattu melko tasainenkin pinta on elävämpi kuin runsaalla värillä peittävästi sivelty maalausjälki. Sillä voidaan luoda viehättäviä efektejä värin eloisuutta uhraamatta. Väri ei peitä yhtenäisesti, vaan pinta koostuu harsomaisesti pienistä väripisteistä. Pisteiden suuruutta voi säädellä painamalla sivellintä enemmän tai vähemmän. Tällöin voidaan työhön haluttaessa saada pointillististakin sävyä.
Varhaiskristillinen taide
thumb|250px| Varhaiskristillinen taide tarkoittaa kristillistä taidetta vuosien 100–500 jaa. välisenä aikana. Se syntyi myöhäisantiikin aikana aluksi katakombeissa ja myöhemmin kirkoissa. Se liittyy oleellisesti bysanttilaiseen kulttuuriin.
Lähtökohdat
Varhaiskristillisen taiteen teokset syntyivät Länsi- ja Itä-Rooman keisarikuntien alueella. Roomalaisen taiteen kehitys jatkui vielä 300-luvun jaa. jälkeen kahtia haarautuneena, pakanallisena ja kristillisenä taiteena. Se ei päättynyt Pompeijin ja Herculaneumin freskoihin. Varhaiskristillisen kauden taideteokset edeltävät bysanttilaista aikaa ja sijoittuvat puolivälille roomalaista maalaustaidetta. Ne eivät varsinaisesti kuulu kumpaankaan, vaan ovat siirtymäkauden ilmiöitä. Toisaalta varhaiskristillinen taide voidaan katsoa roomalaisen taiteen viimeiseksi vaiheeksi, mutta ei pakanuuden tunnuksien alaiseksi. Varhaiskristillinen taide, hautamuistomerkit ja katakombien ja kirkkojen koristelut muodostavat vaatimattoman alun kristillisen taiteen valtaosaltaan sangen pitkään bysanttilaisena jatkuneelle kehitykselle.
Marjo Korander
Korander valmistui psykologian maisteriksi Tampereen yliopistosta vuonna 2010.
Koirahait
Levinneisyys
Koirahaita tavataan kaikista maailman suurista meristä. Ne elävät lauhkeissa ja lämpimissä vesissä lähellä rannikkoa, joskus niitä tavataan myös makeammista vesistä. Osa lajeista on syvänveden kaloja ja esimerkiksi omaninkoirahai (Iago omanensis) voi elää jopa yli 2 kilometrin syvyydessä.
Kalastus
Koirahaiden heimoon kuuluu taloudellisesti merkittävissä määrin kalastettavia lajeja. Tällaisia ovat muun muassa Mustelus-suvun lajit ja harmaakoirahai (Galeorhinus galeus). Haita kalastetaan verkoilla ja trooleilla ja ne ovat myös suosittuja urheilukalastuksen saaliita. Koirahaiden liha on syötävää, niiden evistä tehdä haineväkeittoa ja maksasta eristetään öljyä.
Otto Dahlqvist
Otto Talanne (aiemmin Dahlqvist; 11. joulukuuta 1884 Oulu – 22. maaliskuuta 1939 Oulu)  oli suomalainen näyttelijä, teatterinjohtaja ja lavastaja. Hän teki valtaosan urastaan Oulun Työväen Näyttämöllä eri tehtävissä.
Reisiyhdyntä
thumb|[[Louvren taidemuseossa oleva maalaus, jossa nuori mies ja teini harrastavat reisiyhdyntää.]] Reisiyhdyntä on seksin muoto, jossa mies laittaa siittimensä partnerin yhteenpuristettujen reisien väliin. Reisiyhdyntää on käytetty keinona välttää raskaus ja säilyttää neitsyys.
Jotkin naiset kokevat reisiyhdynnän tuottavan vaginan penetraatiota voimakkaampaa mielihyvää.
Camilla Martin
Camilla Martin Nygaard (23. maaliskuuta 1974 Aarhus) on tanskalainen kilpauransa lopettanut sulkapalloilija, olympiamitalisti ja maailmanmestari.
Roma (yhtye)
Roma on suomalainen lauluyhtye, joka teki yhden singlen vuonna 1997 ja albumin vuonna 1998. Levyn kappaleet on säveltänyt ja sanoittanut Jukka Välimaa.
Juris Silovs
Silovs osallistui olympialaisiin ensimmäistä kertaa Münchenissä 1972. Hän oli tuolloin maansa hopeaa voittaneen 4 × 100 metrin viestijoukkueen jäsen. Silovs voitti vuonna 1973 Moskovassa pidetyissä universiadeissa kultaa 100 metriltä ajallaan 10,37 sekuntia. Hän sijoittui EM-kilpailuissa 1974 neljänneksi 100 metrillä ja oli mukana myös Neuvostoliiton neljänneksi sijoittuneessa 4 × 100 metrin viestijoukkueessa. Silovs juoksi Montréalin olympialaisissa 1976 sekä 100 metrin henkilökohtaisen matkan, jolla hän putosi jo alkuerissä että pikaviestin, jossa hän voitti pronssia.
Kutikula (kasvitiede)
Kutikula ei vain vähennä haihdutusta, vaan se myös muodostaa fyysisen suojan viruksia, bakteereja ja sieni-itiöitä vastaan. Kutikula koostuu pääasiassa kutiinista ja vahoista. Yleisistä kasveista useilla havupuilla on neulaset peittävä kutikula. Havupuiden kutikula pitää puun hengissä silloin kun vesi on vielä jäässä.
Lebesguen differentioituvuuslause
Väite
Tämän integraalin derivaatta kohdassa x on määritelmän perusteella
Syyrian kuningaskunta
Tausta
Maailmansodan aikana vuonna 1916 britit olivat solmineen Ranskan kanssa Sykes–Picot-sopimuksen, joka jakoi Osmanivaltakunnan Ranskan ja brittin etupiireihin. Sopimuksen mukaan nykyisen Syyrian alueen tulisi jäädä Ranskan etupiiriin. Ranskalaiset pelkästivät arabinationalismin mahdollisesti leviävän Lähi-idästä heidän entuudestaan hallitsemille alueille Pohjois-Afrikassa. Alueen jakamisen oli tarkoitus estää tällainen kehitys. Ranskalaiset olivat lisäksi pitäneet itseään historiallisesi Lähi-idän kristittyjen suojelijoina, mutta lisäksi heillä oli huomattavia taloudellisia intressejä Libanonissa.
Songs for the Sinners
Kappaleet
Kaikki kappaleet on säveltänyt Charon ja sanoittanut J-P Leppäluoto, viimeisellä raidalla sanoittajana myös Teemu Hautamäki.
Vihreä kulta
Juoni
Vuorineuvoksetar Kristine Bergman ja hänen miehensä Gustav matkustavat Lappiin miehen johtamille puunjalostustehtaille. Kristine on kotoisin pohjoisesta ja odottaa innokkaasti pääsyä ”metsille”. Opastajakseen hän saa ylimetsänhoitaja Suontaan, joka suhtautuu aluksi seuranpitotehtäväänsä ikävänä velvollisuutena, mutta vakuuttuu pian Kristinen ”Lapin lumouksen” vilpittömyydestä.
Vuorineuvos taipuu lopulta eroon, sillä Kristine on tehnyt päätöksensä saatuaan Suontaan viestin: ”Osoitteeni on isänne vanha talo. Siellä on paljon työtä ja köyhyyttä.” Kristine matkustaa pohjoiseen ja ottaa emännyyden talossa. Hän hymyilee kuullessaan miehen sanovan puhelimeen: ”Vaimoni saapui tänään tänne. Olen odottanut häntä 17 kuukautta kahdeksan päivää.”
Kaarlo Johannes Valle
Elämäkerta
Valle oli naimisissa kaksi kertaa. Ensimmäisen kerran hän avioitui Tampereella 8. kesäkuuta 1916 Suoma Sofia Laition kanssa (1888–1979), josta tuli Turun yliopiston kasvitieteellisen laitoksen amanuenssi vuonna 1922. Liitto päättyi kuitenkin eroon 1937. Toisen kerran Valle meni naimisiin seuraavana vuonna, 30. toukokuuta 1938, Turussa Ida Irene Oksasen (1907–1966) kanssa. Ensimmäisestä avioliitosta Vallelle syntyi kaksi poikaa (Osmo, s. 1917 ja Jorma, s.1919) ja toisesta yksi tytär (Varpu-Leena, s. 1940).
Vankimusjärvi
Vankimusjärvi on kuivatettu järvi, joka sijaitsi tuolloin Tyrväällä paikalla, joka on nykyään Pirkanmaan Sastamalaa. Järven kuivatus aloitettiin 1800-luvun alkupuolella ja saatiin päätökseen 1940-luvulla. Kuivatuksen seurauksena saatiin viljelysmaata noin 90 hehtaaria. Nykyään kartoissa lukee entisen järven paikalla Vankimus. Maastopainauman vedet ohjataan entisen järven pohjaa myöten nykyiseen Vankimusojaan, josta ne virtaavat Kärppälänjokeen. Entisen järven pohjamaa painuu vielä kasaan. Tämä on vaikeuttanut syvempien kohtien kuivattamista ja viljely on niissä kohdin hankalaa. Näihin kohtiin ollaan puuhaamassa kosteikkoa.
Pinewood Studios
thumb|Pinewood Studiosin sisäänkäynti. Pinewood Studios on brittiläinen elokuvastudio, joka sijaitsee Buckinghamshiressa. Sen perusti Charles Boot vuonna 1934 ja ensimmäiset varsinaiset tilat rakennettiin 12 kuukaudessa. Myöhemmin Arthur Rank otti hallintaansa Pinewood Studiosin ja Denham Film Studiosin. Vuonna 2001 Pinewood Studios fuusioitui Shepperton Studiosin kanssa. Vuonna 2004 uusi Pinewood Shepperton listautui Lontoon pörssiin. Vuonna 2005 Pinewood Shepperton osti Teddington Studiosin. Pinewoodissa sijaitsee myös Albert R. Broccoli 007 Stage.
Välimerenilmasto
Sää
Kesällä sää on aurinkoinen, kuuma ja kuiva; lämpimimmän kuukauden keskilämpötila kohoaa yli 22 celsiusasteeseen ja vastaavasti kuivimman kuukauden sademäärä jää alle 30 millimetriin. Vähintään viitenä kesäkuukautena vuorokauden keskilämpötila on yli 20 astetta. Talvisin on viileämpää ja sateisempaa, päivälämpötilat pysyttelevät +10 ja +20 asteen välillä. Talvella sademäärä on vähintään viisi kertaa kesän kuivimman kuukauden sademäärän suuruinen. Välimerenilmaston ansiosta Välimeren alueen sää on kesäisin erinomainen ja otollinen turismille. Lisäksi viininviljely on yleistä välimerenilmaston alueella.
Louis Andriessen
Andriessenin musiikissa on paljon vaikutteita minimalistisilta säveltäjiltä kuten Terry Riley ja Steve Reich, erityisesti tämä näkyy 1970-luvun teoksissa. Säveltäjä on kuitenkin itse toistuvasti todennut, että hän on saanut paljon vaikutteita Igor Stravinskyn musiikista. Andriessen onkin omistanut yhdessä musiikkitieteilijä Elmer Schoenbergerin kanssa kirjoittamansa kirjan Het Apollonisch Uurwerk juuri Stravinskylle.
Bella Hartley
Bella Hartley (oikealta nimeltään Isabella Hartley) on kuvitteellinen hahmo australialaisessa nuortensarjassa H2O: Just Add Water. Häntä näyttelee Indiana Evans.
Dmitri Nadjožnyi
thumb|pysty|Dmitri Nadjožnyi Dmitri Nikolajevitš Nadjožnyi (5. marraskuuta (J: 24. lokakuuta) 1873 Nižni Novgorod, Venäjän keisarikunta – 22. syyskuuta 1945 Moskova, Neuvostoliitto) oli venäläinen ja myöhemmin neuvostoliittolainen kenraali, joka toimi komentajana ensimmäisessä maailmansodassa ja Venäjän sisällissodassa.
Nadjožnyi valmistui upseeriksi Pavlovin sotakoulusta 1894 ja suoritti Nikolain yleisesikunta-akatemian 1901. Hän osallistui Venäjän–Japanin sotaan ja oli 1913–1914 sotilasneuvonantajana Mongoliassa. Maailmansodan aikana hän toimi divisioonan- ja armeijakunnankomentajana ja yleni vuoteen 1917 mennessä kenraaliluutnantiksi. Lokakuussa 1917 Nadjožnyi nimitettiin Suomeen sijoitetun 42. armeijakunnan komentajaksi, missä tehtävässä hän oli myös Suomen sisällissodan aikana. Hän astui 1918 vapaaehtoisena uuden puna-armeijan palvelukseen. Venäjän sisällissodassa Nadjožnyi komensi marraskuusta 1918 helmikuuhun 1919 etelärintamaa ja sen jälkeen heinäkuuhun 1919 saakka länsirintamaa. Loka–marraskuussa 1919 hän komensi puna-armeijan 7. armeijaa, joka taisteli muun muassa Pohjois-Venäjän interventioon liittyen ympärysvaltoja vastaan pohjoisessa ja Nikolai Judenitšin komentamaa Luoteis-Venäjän armeijaa vastaan Petrogradin eteläpuolella.
Soitetaan kovaa
Soitetaan kovaa on suomalaisen Tarharyhmä-yhtyeen kolmen CD:n kokoelma-albumi, joka julkaistiin 26. elokuuta 2009. Kokoelma sisältää yhtyeen koko tuotannon, bonuksina demot "Kesävauva" ja "Taikatalvi" sekä englanninkieliset demot, jotka tehtiin Kindergarten-nimellä Japanin markkinoita varten. Mukana on myös yhtyeen tarinan ja diskografian sekä lehtileikkeitä ja runsaasti valokuvia sisältävä 28-sivuinen vihkonen.
Inkeri Leivo
Arctican lisäksi hänen suunnittelemiaan ovat Saaristo ja Harlekiini. Käyttökeramiikan ohella Leivo teki keramiikkataidetta ja piti näyttelyjä, muun muassa luuposliinitöistä Helsingin kaupungin Talvipuutarhassa 1992. Hänen keskeisiä teemojaan oli lehtiaihe. Hän teki myös esimerkiksi valaisimia ja uniikkitöitä. Arabian tehtaiden museossa on hänen töitään.
Korkean tason ohjelmointikieli
Ensimmäisenä ylemmän tason ohjelmointikielenä pidetään Konrad Zusen 1940-luvulla kehittämää Plankalkülia, jonka kuvaus julkaistiin kuitenkin vasta 1972 ja jonka ensimmäinen kääntäjä toteutettiin vasta 1998.
Nikolai Ogarjov
Suku ja koulutus
Nikolai Ogarjov syntyi vanhaan aatelissukuun. Hänen vanhempansa olivat todellinen valtioneuvos Platon Bogdanovitš Ogarjov (1777-1838) ja Jelizaveta Ivanovna Baskakova (1784-1815), joka peri sedältään M E. Baskakovilta hyvin tuottavan Beloomutin kylän, joka oli lahjoitettu osallistumisesta vuoden 1762 palatsivallankaappaukseen. Äiti kuoli kun poika oli alle 2-vuotias, surun murtama isä jätti virka-palveluksensa Pietarissa ja muutti pojan kanssa suvun maatilalle.
Unto Liukkonen
Itä–Länsi-otteluun Liukkonen valittiin seitsemän kertaa. Liitto-ottelussa PPL–TUL Liukkonen pelasi neljä kertaa.
Jääpallossa Unkka pelasi Viipurin Palloseuran joukkueessa, jossa saavutti SM-kultaa 1936. Lisäksi tuli 1941 SM-pronssia Helsingin Jalkapalloklubin riveissä. Seiväshypyssä Liukkonen saavutti poikien Suomen mestaruuden vuonna 1936 tuloksella 320.
Pertti Jalava
Jalava on julkaissut neljä albumia: Jalavan kamariorkesteriteoksista koostuva levy In the Wind 2007 (Alba ABCD232) ja kamariteoksia sisältävä Into a Warm Night 2015 (Acte Préalable AP0342) sekä Jalavan yhtyeen Peppe Jalava Bandin albumit Go to the Beach 2010 (Alba ABCD304), jolla on muun muassa Esko Valtaojan tekstiin sävelletty nimikkoteos Mene rannalle Peppe Jalava Bandin ja Timo Lehtovaaran johtaman Toisinto-kuoron esittämänä sekä A Guided Tour In The Kuiper Belt 2016 (Pilfink JJVCD-158).
Bacillus cereus
B. cereus tunnistettiin ruokamyrkytysten aiheuttajaksi vuonna 1955. Bakteeri aiheuttaa kahdentyyppisiä ruokamyrkytyksiä, oksentelua aiheuttavaa ja ripulia aiheuttavaa muotoa. Yleensä molemmissa muodoissa oireet loppuvat vuorokauden kuluttua niiden alkamisesta, harvoissa tapauksissa ne jatkuvat pitempään. Oksenteluna ilmenevä ruokamyrkytys aiheutuu kereulidista, joka on kuumennusta kestävä bakteeritoksiini. Tämä toksiini tunnetaan myös kosteusvaurioiden yhteydestä. Ripulia aiheuttaa taas enterotoksiineina tunnetut proteiinimyrkyt, joita tunnetaan B. cereuksella kolme kappaletta.
Luettelo Makedonian kuninkaista
Makedoniaa hallitsivat aluksi Argeadien hallitsijasukuun kuuluneet kuninkaat. Kuninkaat väittivät sukunsa olevan lähtöisin myyttisestä Herakleesta Argoksen Temenidien hallitsijasuvun kautta. Kuningas Aleksanteri I sai osallistua Olympian kisoihin, koska hänet laskettiin kreikkalaiseksi.
Zwönitz
Zwönitz on kaupunki Erzgebirgin piirikunnassa Saksin osavaltiossa itäisessä Saksassa. Paikkakunta on vanhaa slaavien asuinaluetta ja se oli aikoinaan kaivoskaupunki.
Maantiede ja ilmasto
Zwönitz sijaitsee Saksin lounaisosassa. Linnuntie-etäisyys Chemnitzistä on noin 25 kilometriä etelään, Leipzigista noin 85 kilometriä kaakkoon ja Dresdenistä noin 80 kilometriä lounaaseen. Luonnonmaantieteelisesti Zwönitz kuuluu Erzgebirge-vuoriston keskiosaan; paikkakunta on keskimäärin yli puoli kilometriä merenpinnan yläpuolella, korkein kohta on Ziegenberg 653 metriä mpy. Alueella virtaa Elben sivujoki Zwönitz, jonka pituus on noin 39 kilometriä ja valuma-alue 144 neliökilometriä.
Historia
Zwönitzissä on useita kirkkoja, joiden historia alkaa ajalta ennen 1800-lukua. Barokkikirkko Trinitatis on rakennettu 1688–1692.
Eläimet
Eläimet eli eläinkunta (Animalia, syn. Metazoa) on laaja monisoluisista aitotumallisista eliöistä muodostuva taksonominen kunta. Eläimet muodostavat erittäin monimuotoisen ryhmän, johon kuuluu hyvin erilaisiin oloihin sopeutuneita eliöitä. Ominaista eläimille on, että ne ovat heterotrofisia eli toisenvaraisia, mikä tarkoittaa sitä, etteivät ne kykene tuottamaan energiaa itse, kuten vaikkapa kasvit fotosynteesin avulla, vaan ne joutuvat käyttämään muita eliöitä ravintona pysyäkseen hengissä. Monet eläimistä kykenevät liikkumaan itsenäisesti eli niillä on lihaksisto ja oma hermosto lukuun ottamatta Parazoa- alakuntaa. Useimmilla eläimillä on jonkinlaiset aistinelimet, joiden avulla ne pystyvät reagoimaan tarkoituksenmukaisesti ympäristöönsä ja erilaisiin aistiärsykkeisiin. Lisäksi eläimet eroavat siinä, että eläinsoluilla ei ole soluseinää. Usein arkikielessä ja oikeustieteessä sanaa ”eläin” käytetään viittaamaan kaikkiin muihin eläimiin paitsi ihmisiin, vaikka biologisesti tarkasteltuna ihminenkin on eläin. Eläinten tieteellistä tutkimista kutsutaan zoologiaksi ja etologia tutkii eläinten käyttäytymistä.
Osat ja järjestelmät
Eläin käyttää lihaksiaan liikkumiseen. Jotkin eläimet liikkuvat raajojensa avulla. Raajattomat eläimet, kuten kastemadot ja meduusat, liikkuvat muuttamalla ruumiinsa muotoa. Lihaksillaan eläimet myös työntävät ruokaa ruoansulatusjärjestelmänsä läpi ja pumppaavat verta suonissaan.
Kehittyneet ja kehittymättömät eläimet
Yksinkertaisilla selkärangattomilla eläimillä ei ole hengityselimistöä eikä verenkiertoelimistöä. Niiden ruoansulatuselimistöllä on yleensä vain yksi aukko, suu. Niiden lisääntymiselimistössä on yleensä sekä uros- että naaraspuoliset sukuelimet.
Ravinto
Useimmat eläimet ovat joko kasvinsyöjiä tai lihansyöjiä, tai molempia eli kaikkiruokaisia. Lihansyöjiin kuuluu petoeläimiä, jotka saalistavat toisia eläimiä, sekä loisia, jotka syövät isäntäeläimiään elävinä. Jotkin eläimet syövät valmiiksi kuollutta ainetta, kuten mätäneviä lehtiä ja haaskoja, jopa luuta. Kaikki eläimet palautuvat kuoltuaan ravintoketjuun muiden eläinten syötäväksi.
Käyttäytyminen
Yksinkertaiset eläimet käyttäytyvät vaistonvaraisesti, eli ne reagoivat ärsykkeisiin tavoilla, jotka ovat periytyviä. Vaistonvaraisestikin käyttäytyvät eläimet pystyvät hyvin monimutkaisiin suorituksiin, kuten rakentamaan pesiä, verkkoja ja muita rakenteita. Kehittyneemmät eläimet, kuten selkärankaiset, pystyvät kehittämään käyttäytymistään oppimalla. Kädellisillä on kyky jopa keksiä uudenlaista käyttäytymistä, jota sen lajitoverit sitten kopioivat. Tällainen käyttäytyminen on kulttuurin perusta.
Yleistä
Eläinkunta jaotellaan pääjaksoihin (vrt. kasvi- ja sienikuntien kaaret). Nykyään eläviä lajeja sisältäviä pääjaksoja on noin 36 kappaletta.
Vaikka eläinkunta on erittäin monimuotoinen eliöryhmä, sen kaikkia jäseniä luonnehtivat seuraavat piirteet. Eläimet ovat monisoluisia ja niiden soluissa on sen toimintaa ohjaava yksikkö, tuma. Ne ovat toisenvaraisia, jolloin niiden soluissa ei ole yhteyttämiskykyisiä soluelimiä, kuten vaikkapa kasveilla on fotosynteesiä ylläpitäviä viherhiukkasia. Eläinsoluilta puuttuu kokonaan soluseinä, joka on sienillä (kitiiniä) ja kasveilla (selluloosaa). Suurimmalla osalla eläimistä on liikkumiskyky ainakin jossain elämänvaiheessa, ja alkionkehityksessä niiden elimet muodostuvat kahdesta tai kolmesta solukerroksesta (ekto-, meso-, ja endodermi).
Täsmällisemmässä taksonomiassa eläinkunta jaetaan kahteen alakuntaan: sienieläinmäisiin (Parazoa) ja monisoluisiin (Eumetazoa). Sienieläinmäisiltä puuttuu kokonaan symmetrinen rakenne, kun taas monisoluisilla on tietty säännöllinen rakenne ja symmetria. Lisäksi monisoluisten kohdalla kudosrakenteet muodostavat elimiä, jotka vastaavasti ovat osa elimistöä (esim. ruoansulatuselimistö). Sienieläinmäisiin kuuluu kaksi pääjaksoa: laakkoeläimet (Placozoa) ja sienieläimet (Porifera). Eumetazoa-alakunta jaetaan edelleen symmetriatyypin perusteella kahtia: säteittäissymmetrisiin (Radiata) ja kaksikylkisiin (Bilateria). Kaksikylkisillä eläimillä on symmetria-akseli, jonka molemmilla puolilla on vastaava osa. Esimerkiksi perhosen molemmat siivet ovat samanlaisia, mutta toinen on peilikuva. Kaksikylkissymmetrisillä eläimillä voi olla etu- ja takapään lisäksi myös sivusuunnassa oikea ja vasen puoli sekä ylä- ja alapuoli. Säteittäissymmetrisiltä eläimiltä voidaan määrittää ainoastaan ylä- ja alapuoli, ja ne voidaan jakaa usealla tavalla niin, että lopputuloksena on lähes identtiset osat.
Historia ja evoluutio
Vaikka permikausi päättyikin suureen massasukupuuttoon, maaelämää hallitsivat vielä seuraavien aikakausien (trias-, jura-, ja liitukausi) aiempaa suurikokoisemmat liskot, dinosaurukset. Dinosaurusten valtakaudelle syntyivät myös ensimmäiset lentokykyiset dinosaurukset, joiden paleontologit uskovat olevan nykyisten lintujen esi-isiä. Dinosaurusten hävittyä liitukauden lopulla nisäkkäät ottivat niiden paikan ja runsastuivat. Eläinlajien lajiutumista edesauttoi mannerlaattojen ajautuminen erilleen. Ihminen saavutti hallitsevan asemansa viimeisten kymmenien tuhansien vuosien aikana.
Kirjallisuutta
Yleisteoksia
Skandinavia Cup 2014–2015
Skandinavia Cup 2014–2015 oli maastohiihtokilpailu Skandinavia Cupin kilpailukausi, joka käsitti kymmenen osakilpailua. Kilpailupaikkoina olivat Vang Norjassa, Falun Ruotsissa, Madona Latviassa ja Joulumäe Virossa.
HD DVD
HD DVD (High Definition Digital Versatile Disc) eli teräväpiirto-DVD oli Toshiban kehittämä optinen levyformaatti, joka suunniteltiin Blu-ray-formaatin kilpailijaksi. Blu-rayn tavoin HD DVD -levyjä kirjoitetaan ja luetaan käyttäen sinistä laseria toisin kuin CD- ja DVD-levyjä, joita kirjoitetaan ja luetaan käyttäen punaista laseria.
Dzisna
Historia
Kaupunkioikeudet ja nykyisen vaakunansa paikkakunta sai 1567. Sodat veivät veronsa. Historian kuluessa kaupunki paloi kahdesti. Väkiluku oli ylimmillään 1900-luvun alkupuolella; juutalaisten osuus oli suuri väestöstä. Vuonna 1942 saksalaisjoukot tappoivat enemmistön eli noin 3 800 kaupungin asukasta. Sotien jälkeen Dzisna väkiluku on pysynyt alle 2 500 asukkaassa.
Sijainti ja liikenne
Dzisnan pikkukaupunki sijaitsee Itämereen laskevan Väinäjoen rannalla Mjoryn piirissä Vitsebskin alueella Valko-Venäjän pohjoisosissa. Lähimmät suuremmat kaupungit ovat Navapolatsk ja Polatsk, jotka sijaitsevat vesitse tai maanteitse (P14-kantatietä) noin 30 ja 40 kilometriä Dzisnasta itään. Kaupungista on (ainakin ollut kesäaikaan) lossi- tai lauttayhteys Väinäjoen pohjoispuolelle.
Beetalaktaamit
Lääketieteellinen merkitys
pienoiskuva|180x180px| Penisilliinin ydinrakenne B-laktaamirengas on osa useiden antibioottiperheiden ydinrakennetta. Yleisimpiä niistä ovat penisilliinit, kefalosporiinit, karbapeneemit ja monobaktaamit, joita siksi kutsutaankin myös β-laktaamiantibiootteiksi. Lähes kaikki niistä vaikuttavat estämällä bakteerin soluseinämän biosynteesin. Tällä on tappava vaikutus bakteereihin, vaikka lähes jokainen bakteeripopulaatio sisältää myös alaryhmän, joka on resistentti β-laktaamiantibiooteille. Bakteerien vastustuskykyyn vaikuttavat monet geenit, joiden ansiosta ne tuottavat P-laktamaaseja eli entsyymejä, jotka rikkovat β-laktaamirenkaan. Erilaisilla bakteereilla on todettu olevan yli 1 800 erilaista β-laktamaasientsyymiä. Nämä entsyymit eroavat toisistaan suuresti kemialliselta rakenteeltaan ja katalyyttiseltä tehokkuudeltaan. Kun bakteeripopulaatioilla on näitä resistenttejä alaryhmiä, p-laktaamikäsittely voi johtaa siihen, että resistentistä kannasta tulee yleisempi ja siten virulenssisempi. β-laktaamipohjaisia antibiootteja voidaan pitää yhtenä tärkeimmistä antibioottiluokista, mutta niillä on taipumus kliiniseen resistenssiin. β-laktaamien antibioottiset ominaisuudet johtuvat siitä, että ne muistuttavat luonnossakin esiintyvää d-Ala-d-Ala-substraattientsyymejä, joita kutsutaan penisilliiniä sitoviksi proteiineiksi (PBP) ja joiden tehtävänä on silloittaa bakteerit peptidoglykaaniosa soluseinämässä.
HMS Saladin
Palvelus
Saladin siirrettiin Clydeen ja edelleen Scapa Flowhun. Aluksen tehtävänä oli suojata tukikohtien välistä meriliikennettä. Alus suojasi 15. elokuuta HMS Antelopen, HMS Castletonin, HMS Charlestownin, HMS Douglasin, HMS Georgetownin, HMS Intrepidin ja HMS Leamingtonin kanssa Scapa Flowsta saattuetta WS8C, mistä se erkani 17. elokuuta palaten Clydeen.
Valtatie 5 (Viro)
thumb|Valtatien kulku Viron kartalla. pienoiskuva|Valtatie 5 Udrikun kylässä Kadrinan kunnassa.
Haapahuhdan koulu
Haapahuhdan koulu on Riihimäellä, Sammaliston kaupunginosan tuntumassa sijaitseva alakoulu. Koulu on nimetty läheisen Haapahuhdan asuinalueen mukaan.
Cape Passeron taistelu (1940)
HMS Ajaxin ja hävittäjäosaston välinen taistelu
Artigliere laukaisi torpedon ja ampui kolme sarjaa 120 mm kansitykillään 2,6 kilometrin päästä ennen kuin HMS Ajaxin tuli osui ja rampautti aluksen. Laukaistu torpedo meni ohi maalin, mutta neljä kranaattia läpäisi kaksi apuasetornia ja tuhosi tutkan. HMS Ajax ampui vielä kohti Camicia Neraa, mutta ei osunut. HMS Ajax poistui paikalta kärsittyään 13 kaatuneen ja yli 20 haavoittuneen tappiot. HMS Ajax käytti taistelussa 490 eri kokoista laukausta ja neljä torpedoa. Aluksen vaurioiden korjaaminen vei lähes kuukauden, minkä jälkeen se palasi palvelukseen.
Sara Moreira
Sisäratojen EM-kilpailuissa 2009 Moreira oli 3 000 metrillä hopealla. Ulkoratojen EM-kilpailuissa Barcelonassa 2010 hän sijoittui 5 000 metrillä alun perin kolmanneksi, mutta nousi myöhemmin toiseksi kun voittaja Alemitu Bekele hylättiin dopingrikkomuksen takia. Helsingin EM-kilpailuissa 2012 hän sijoittui 5 000 metrillä kolmanneksi. Lontoon olympialaisissa 2012 Moreira sijoittui 10 000 metrin juoksussa 14:nneksi. Hän voitti 3 000 metrin sisäratojen Euroopan-mestaruuden Göteborgissa 2013 ajalla 8.58,50. Hän voitti puolimaratonin Euroopan-mestaruuden sekä henkilökohtaisessa että joukkuekilpailussa Amsterdamissa 2016.
HMS Sardonyx
Palvelus
Alus suojasi 18. huhtikuuta 1942 HMS Charlestownin, HMS Wellsin, HMS Saladinin, HMS Scottin kanssa 1. miinalaivuetta rakennettaessa pohjoista sulkua operaatiossa SN88. Alus suojasi 23. toukokuuta RMS Queen Maryä risteilijä HMS Cairon, HMS Beaglen, HMS Douglasin ja HMS Keppelin kanssa saattueessa WS19W, mistä Sardonyx erkani seuraavana päivänä palaten Clydeen.
Tammikuussa 1943 alus siirrettiin Islantiin suojaamaan Atlantin saattueita Saladinin, Sabren, HMS Scimitarin ja HMS Shikarin kanssa. Aluksista muodostettiin Islannissa 21. saattajaryhmä. Toukokuussa alus määrättiin Clydeen rannikkosaattueiden suojaksi. Alus suojasi 19. toukokuuta saattuetta KMF15/WS30 alkumatkan Gibraltarille. Se siirrettiin 4. syyskuuta suojaamaan 1. miinalaivuetta rakennettaessa Färsäärten ja Islannin väliin miinoitusta operaatiossa SN22B. Alus oli 21. syyskuuta sukellusveneentorjuntatehtävissä yhdessä HMS Mahrattan, HMS Obedientin ja Shikarin kanssa.
Kyyhkyprioni
Kyyhkyprioni (Pachyptila desolata) on ulappaliitäjien heimoon kuuluva ulappalintu. Sen elinympäristö käsittää Etelämannerta ympäröivät saaret, muun muassa Etelä-Georgia ja Eteläiset Sandwichsaaret, Scott Island, Aucklandsaaret, Heard ja McDonaldinsaaret sekä Crozetsaaret, Kerguelen ja Macquariensaari. Sen populaation koko on noin 50 miljoonaa yksilöä. Lajista tunnetaan kolme alalajia. Johann Friedrich Gmelin kuvaili lajin holotyypin Kerguelenilta 1789.